Document ID: 32007R0092

UREDBA KOMISIJE (ES) št. 92/2007
z dne 30. januarja 2007
o določitvi dopolnilne količine surovega trsnega sladkorja s poreklom iz držav AKP in Indije za dobavo rafinerijam za tržno leto 2006/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti drugega pododstavka člena 29(4) Uredbe,
ob upoštevanju naslednjega:
(1)
Člen 29(4) Uredbe (ES) št. 318/2006 določa, da se v tržnih letih 2006/2007, 2007/2008 in 2008/2009 zaradi zagotovitve ustrezne dobave rafinerijam Skupnosti začasno ustavi uporaba uvoznih dajatev za uvoz dopolnilne količine surovega trsnega sladkorja s poreklom iz držav, navedenih v Prilogi VI k navedeni uredbi.
(2)
Navedena dopolnilna količina se mora izračunati v skladu s členom 19 Uredbe Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2) na podlagi izčrpne predhodne bilance preskrbe Skupnosti za surovi sladkor. Za tržno leto 2006/2007 je iz bilance razvidna potreba po uvozu dopolnilne količine surovega sladkorja, da bi se lahko pokrile potrebe rafinerij Skupnosti.
(3)
Uredba Komisije (ES) št. 1249/2006 z dne 18. avgusta 2006 o določitvi dopolnilnih količin surovega trsnega sladkorja s poreklom iz držav AKP in Indije za preskrbo rafinerij v obdobju od 1. julija 2006 do 30. septembra 2007 (3) določa prvo dopolnilno količino 82 500 ton za pokritje najnujnejših potreb po dobavi v prvih mesecih tržnega leta 2006/2007. Ker ne bo umika sladkorja s trga v skladu s členom 19 Uredbe (ES) št. 318/2006, se tradicionalna potreba po dobavi sladkorja za prečiščevanje iz člena 29(1) navedene uredbe ne bo zmanjšala. Poleg tega se je v tržnem letu 2006/2007 portugalska kvota za sladkor zmanjšala za več kot 50 %. Zato se mora v skladu s členom 29(2)(b) Uredbe (ES) št. 318/2006 tradicionalna potreba po dobavi, določena za Portugalsko v členu 29(1) navedene uredbe, povečati za dodatnih 35 000 ton.
(4)
Da bi se rafinerijam v Skupnosti zagotovila ustrezna dobava, je zato primerno, da se za tržno leto 2006/2007 določi dodatna količina dopolnilnega sladkorja 120 000 ton.
(5)
Ustrezna dobava rafinerijam se lahko zagotovi le, če se spoštujejo tradicionalni sporazumi o izvozu med državami upravičenkami. Zato je potrebna porazdelitev med države upravičenke ali skupine držav upravičenk. Za Indijo količine, ki so določene v Uredbi (ES) št. 1249/2006, že ustrezajo tradicionalni količini uvoza. Zato se za Indijo odpre omejena količina 3 500 ton. Preostale količine je treba določiti za države AKP, ki so se skupno zavezale k medsebojnemu izvajanju postopkov za dodeljevanje količin, da bi zagotovile ustrezno dobavo rafinerijam.
(6)
Pred uvozom tega dopolnilnega sladkorja se morajo rafinerije glede dobave in prevoza dogovoriti z državami upravičenkami in trgovino. Da se jim omogoči, da bodo lahko pravočasno vložile zahtevke za uvozna dovoljenja, je primerno, da začne ta uredba veljati na dan objave.
(7)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Poleg količin iz Uredbe (ES) št. 1249/2006 se za tržno leto 2006/2007 določi dopolnilna količina 120 000 ton dopolnilnega surovega trsnega sladkorja v enakovredni količini belega sladkorja:
(a)
116 500 ton, izraženih kot beli sladkor, s poreklom iz držav, navedenih v Prilogi VI k Uredbi (ES) št. 318/2006, razen Indije;
(b)
3 500 ton, izraženih kot beli sladkor, s poreklom iz Indije.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. januarja 2007

Labels: 3
18
17